Saliena (Salienas pagasts)
«Saliena» pāradresējas uz šejieni. Citas nozīmes skatīt lapā Saliena (nozīmju atdalīšana). Saliena (arī Salanāja, Salonāja) ir ciems Augšdaugavas novada Salienas pagastā, pagasta centrs. Izvietojusies pagasta vidusdaļā Tartaciņas krastos pie autoceļa P69 27 km no novada centra Daugavpils un 245 km no Rīgas. Apdzīvotā vieta izveidojusies pie bijušās Salonājas muižas (Sallonay) centra. Izaugusi padomju gados kā ciema padomes un kolhoza «Iskra» centrs. Salienā atrodas pagasta pārvalde, vidusskola, kultūras nams, bibliotēka, feldšeru un vecmāšu punkts, veikals.